**Refracție**

*Erw Magdo*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nici nu mai știu de e noapte sau zi,

Clipă cu clipită se petrec și le resimt

În serile calde și diminețile limpezi,

Gânduri de limpezit, să simt ce presimt.

Brize blânde șuieră-n șoapte venirea,

Trezirea la regăsire, ramuri tremură

Expansiunea copacului vieții, ce conținea

Un etern. Noi suntem fiecare câte o ramură.

Crescând pe orizontală și pe verticală,

Ne intersectăm periodic la mijloc de cruce,

Atunci când înțelegem partitura muzicală

A sufletelor în universala sonoră reproducere.